ขอสอบถามครับว่า จำเป็นหรือไม่ที่หนองในแท้ที่อวัยวะเพศชายจะแสดงอาการภายใน 1 สัปดาห์หลังมีเพศสัมพันธ์ หากมากกว่า 1 สัปดาห์ หรือเป็นเดือน แล้วยังไม่มีอาการหนองในแท้ แสดงว่าไม่ได้เป็นใช่หรือไม่ครับ หรือเชื้อมันสามารถฝังอยุ่ในร่างกายแล้วจะเกิดอาการเมื่อไหร่ก็ได้ครับ
สวัสดีค่ะ หนองในแท้ เป็นโรคติดต่อทางเพศสัมพันธ์ที่เกิดขึ้นได้ทั้งในเพศหญิงและเพศชาย การติดเชื้อหนองในแท้ส่วนใหญ่จะเกิดขึ้นที่อวัยวะเพศ ทวารหนัก ลำคอ และมักติดต่อผ่านการมีเพศสัมพันธ์กับผู้ติดเชื้อหรือการสัมผัสของเหลวจากร่างกายอาการของโรคหนองในแท้มักแสดงอาการภายในประมาณ 2 สัปดาห์หลังจากได้รับเชื้อ หรือบางรายที่อาจไม่มีอาการใด ๆ ปรากฏจนกระทั่งผ่านไปหลายเดือนแล้ว หรือในบางรายอาจไม่มีอาการเลย แต่มีเชื้ออยู่ในร่างกายและสามารถแพร่เชื้อต่อให้ผู้อื่นได้อาการเช่น มีหนองสีเหลืองหรือเขียวไหลออกมาจากส่วนปลายของอวัยวะเพศ โดยอาจเกิดขึ้นหลังการมีเพศสัมพันธ์ เจ็บหรือแสบขณะปัสสาวะ มีการอักเสบของหนังหุ้มปลายอวัยวะเพศแนะนำถ้ามีความเสี่ยงเช่น มีเพศสัมพันธ์โดยไม่ป้องกัน แล้วกังวลว่าได้รับเชื้อหนองในแท้มา ควรไปตรวจปัสสาวะที่รพ.ใกล้บ้าน หากพบว่ามีเชื้อดังกล่าว จะได้รับยาฆ่าเชื้อเพื่อรักษาค่ะการดูแลตัวเองเบื้องต้น ใช้ถุงยางทุกครั้งเมื่อมีเพศสัมพันธ์ ควรหลีกเลี่ยงการมีเพศสัมพันธ์กับผู้ป่วยโรคหนองในหรือคู่นอนที่มีความเสี่ยง ไม่เปลี่ยนคู่นอนบ่อยๆ พูดคุยสอบถามคู่ของตนเองเกี่ยวกับการตรวจโรคติดต่อทางเพศสัมพันธ์ รวมถึงโรคหนองในแท้ก่อนเริ่มมีความสัมพันธ์ทางเพศ